Park Won-soon

Park Won-soon (Bahasa Korea: 박원순; 26 Mac 1956 – 9 Julai 2020) adalah seorang ahli politik, dermawan, aktivis, dan peguam Korea Selatan yang berkhidmat sebagai datuk bandar Seoul dari 2011 hingga kematiannya pada Julai 2020. Seorang ahli Parti Demokratik, beliau pertama kali dipilih pada 2011 dan mempertahan kedudukannya pada 2014 dan 2018.

Sebelum dipilih sebagai datuk bandar, Park adalah aktivis keadilan masyarakat dan sosial. Beliau adalah ahli Suruhanjaya Kebenaran dan Pendamaian. Seorang penderma politik terkenal di Seoul, Park menyumbang kepada pertubuhan politik dan kumpulan pemikir yang menganjurkan penyelesaian akar umbi terhadap masalah sosial, pendidikan, alam sekitar, dan politik.

Kehidupan awal
Park dilahirkan pada 26 Mac 1956, di Changnyeong, Korea Selatan. Beliau didaftarkan di Sekolah Tinggi Kyunggi pada 1971 dan lulus pada 1974.

Pada mulanya, beliau pergi untuk memperoleh Sarjana Muda Seni di Universiti Kebangsaan Seoul, namun beliau diusir dan ditangkap selama empat bulan atas tunjuk perasaan yang dilakukannya terhadap pemerintahan diktator ketenteraan Presiden Park Chung-hee. Park kemudian memperoleh Ijazah Sarjana Muda Seni di Universiti Dankook. Beliau memperoleh diploma dalam Undang-undang Antarabangsa di London School of Economics di Universiti London pada 1991.

Kehidupan peribadi
Park telah berkahwin dengan Kang Nan-hee, dan beliau mempunyai dua orang anak: seorang anak perempuan, Park Da-in, dan seorang anak lelaki, Park Ju-sin.

Beliau menerima Anugerah Ramon Magsaysay pada 2006.

Kematian

Park didakwa pada 8 Julai 2020, atas tuduhan gangguan seksual. Pada keesokan harinya, beliau dilaporkan mengambil cuti sakit. Beliau kali terakhir dilihat sekitar tengah hari pada hari itu.

Pada 9 Julai 2020, anak perempuan Park melaporkan kehilanganya di Daerah Seongbuk, Seoul, memberi amaran kepada pihak berkuasa pada pukul 17:17 KST. Telefon bimbitnya dilaporkan dimatikan dan anak perempuannya menemui nota yang digambarkan sebagai "seperti wasiat." Pihak berkuasa mula menggunakan anjing pengesan dan dron untuk pencarian di Daerah Seongbuk. Sekitar tengah malam, mayatnya ditemui berhampiran Sukjeongmun di Gunung Bugak di utara Seoul. Tanpa kesan mencurigakan yang ditemui di tempat kejadian, secara amnya ia telah dilaporkan bahawa kematian itu dianggap sebagai bunuh diri.

Keluarga Park menerima sebuah pengebumian negara, diadakan di Dewan Bandaraya Seoul dan disiarkan dalam talian pada 13 Julai 2020. Kira-kira 992,000 orang telah memberi penghormatan kepada Park di laman berkabung yang dikendalikan oleh pihak bandaraya di dalam talian. Walaupun terdapat kontroversi mengenai tuduhan gangguan seksual, pengebumian itu dibayar oleh pihak bandaraya dengan menggunakan dana awam.

Rujukan

Pautan luar

 Park Won-soon di Twitter
 Park Won-soon di Facebook

Kelahiran 1956
Kematian 2020
Ahli politik Korea Selatan
Datuk Bandar Seoul
Peguam Korea Selatan
Pemenang Anugerah Ramon Magsaysay